喺銅鑼灣食嘢本來就好多選擇，但如果你同朋友都有唔同嘅嘢想食，或者中菜、日本菜、韓國菜都想食嘅話，相信呢間餐廳啱你，因為呢度唔同嘅菜都有！好似我哋咁，一次過就可以食壽司同點心喇😂綠色皮嘅好似係菠菜餃，個名我唔記得喇，不過入邊有蝦肉，而且上枱都好熱辣辣，應該係啱啱蒸起。另外我哋仲叫咗個擔擔面添，不過唔記得影相。擔擔麵都幾辣，如果唔食得辣就唔好叫喇。黎到呢間餐廳一定要叫呢個海膽卷物，係必叫！海膽、吞拿魚茸、魚子鋪滿晒喺壽司上面，非常吸精👍🏼而且價錢只係＄68，物超所值！